
[bookmark: _Toc513026824][bookmark: _Toc242974598]Opće upute za izradu završnog rada
Završni rad učenikov je uradak čijom se izradbom i obranom provjeravaju, vrjednuju i ocjenjuju učenikove strukovne kompetencije određene razine sukladno razini kvalifikacije koju stječe. 
Cilj je izradbe i obrane završnoga rada provjera, vrjednovanje i ocjenjivanje postignutih strukovnih kompetencija učenika, stečenih obrazovanjem prema propisanim stručno-teorijskim i praktičnim dijelovima nastavnih planova i programa, čime stječu završnost u upisanome obrazovnom programu te uvjete za uključivanje na tržište rada. 
U pravilu, završni rad je učenikova samostalna stručna obrada izabrane teme kojom učenik pokazuje:
· stupanj usvojenosti teorijskog i praktičnog znanja i sposobnost služenja stručnom literaturom i elektroničkim izvorima podataka;
· razumijevanje struke i razumijevanje odabranog poziva danas, tj. što se očekuje od učenika prilikom zapošljavanja, koje su odgovornosti, izazovi, mogućnosti itd.
· kompetentnost samostalnog istraživanja i stručne obrade izabrane teme na sustavan, smislen, te gramatički i pravopisno ispravan način.
Obradom završnog rada u obliku prezentacije pokazuje se učenikova sposobnost samostalnog izlaganja, objašnjavanja i prezentiranja rezultata istraživanja u pisanom radu.
Učenik izabire temu završnog rada u dogovoru s predmetnim nastavnicima struke, a poštujući rokove iz Pravilnika o izradbi i obrani završnog rada.
Temu može predložiti i sam učenik.
Nakon izbora teme završnog rada, tijekom redovitih konzultacija, mentor (ili učenik) predlaže strukturu ili nacrt završnog rada, a kasnije se definira i precizan sadržaj i struktura. Važno je da se dogovori popis literature i drugi izvori podataka koje će učenik koristiti pri izradi završnog rada. 
Učenik prikuplja literaturu, udžbenike, članke iz časopisa, informacije sa interneta, te samostalno obrađuje stručnu literaturu, s pravom i obvezom redovitih konzultacija s mentorom. Tijekom izrade, u vrijeme koje je dogovoreno za konzultacije, mentor učeniku pojašnjava eventualne nejasnoće, predlaže promjene sadržaja, te daje razne savjete oko dodatnih izvora literature i sl. 
Mentor prati rad učenika i pomaže mu savjetima a može zahtijevati doradu, izmjenu ili dopunu završnog rada. Učenik je dužan postupiti prema uputama i primjedbama mentora.
Sve primjedbe mentora upisuju se u konzultacijski list koji se mora nalaziti u prilogu završnog rada. Konzultacijski list sadrži datum konzultacije, bilješke o napredovanju i ostale napomene.
Završni rad brani se pred povjerenstvom koji čine mentor i (najmanje) dva profesora struke, ili vanjski suradnik koji predaje predmete iz struke ili praktičnu nastavu.
Obrana traje najduže 30 minuta. 
Od učenika se očekuje da samostalno predstavi osnovne teze svoga rada, da pokaže samostalno vladanje obrađenom temom i odgovori na pitanja ispitivača.
Učenik može svoj rad predstaviti u Power Pointu na u trajanju od maksimalno 10-15 minuta, nakon čega odgovara na pitanja povjerenstva.
Ocjena se učeniku ne priopćava odmah nego nakon završetka obrane svih učenika.
Ako se kao završni rad priznaje uradak kojim je učenik bio na nekom natjecanju, smotri itd. izradu tog rada bi u pravilu trebalo ocijeniti odličnim, ali učenik ipak mora taj rad braniti pred povjerenstvom.
[bookmark: _Toc513026825][bookmark: _Toc242974599]Sadržaj završnog rada
Završni rad sastoji se od sljedećih dijelova:
· naslovna stranica (u prilogu);
· sadržaj
· uvod
· glavni dio – razrada teme
· zaključak
· popis literature, slika, tabela
· prilozi
Završni rad treba uvezati (oblik uveza se dogovara s mentorom). 
[bookmark: _Toc513026826][bookmark: _Toc242974600]Naslovna stranica
Mora sadržavati osnovne podatke o školi, obrazovnom sektoru, zanimanju/strukovnoj kvalifikaciji, učeniku, mentoru, školskoj godini itd. Naslovnica nije nikada numerirana. Na naslovnici može biti slika koja je vezana za temu završnog rada.
Na kraju se nalazi primjer naslovne stranice.
[bookmark: _Toc513026827][bookmark: _Toc242974601]Sadržaj
Sadržaj daje uvid u stranice rada na kojima se nalaze naslovi cjelina, podnaslovi i manje jedinice, tj. ono što je oblikovano kao Naslov 1, 2, 3 (3 razine).
[bookmark: _Toc513026828][bookmark: _Toc242974602]Sažetak
Sažetak je kratka verzija cjelokupnog rada i poželjno je da ima jednu stranicu ili stranicu i pol.  Piše se bez podnaslova, poput eseja. U njemu se ukratko opisuju:
· svrha i ciljevi rada
· izlažu teorijska polazišta
· poveznice s praktičnim dijelom završnog rada
· zaključci.
U praksi se sažetak piše tek na kraju, tj. kada je cjelokupni završni rad gotov. Sažetak se ne numerira. Sažetak nije obavezan zahtjev za pomorska zanimanja!
[bookmark: _Toc513026829][bookmark: _Toc242974603]Uvod
Uvod se numerira kao prvi naslov u radnji. (1. UVOD). Sadrži osnovne naznake problema koji se razmatra. U njemu se imenuje problem i razlog izbora za predmet proučavanja (zašto je odabrana baš ova tema, što se s ovim radom želi pokazati/dokazati i sl.), način obrade problema (npr. provođenje ankete, razgovor s nekim osobama i sl.), struktura rada (opisuje se što sadržava svaki dio).
Uvod mora imati od pola do jedne stranice.
[bookmark: _Toc513026830][bookmark: _Toc242974604]Glavni dio - razrada teme
Glavni dio je razrada teme. Može se sastojati od jednog ili više dijelova koji su ujedno naslovi prve razine, a prvi dio će biti označen brojem 2. Cjelokupni sadržaj teksta mora biti smisleno raspoređen.
Svaki dio može imati i više cjelina (podnaslovi - druga razina), a te cjeline mogu biti razrađene i podijeljene na više manjih jedinica (podnaslov - treća razina).
Glavni dio bi u pravilu trebao imati oko 10-15 stranica teksta (prema uputama sa točke 3.) za četverogodišnje škole, a 4-8 stranica za trogodišnje škole. O konačnom broju stranica odlučuje mentor s obzirom na temu rada.
Ukoliko se u glavni dio umeću slike, grafikoni, tabele ili prikazi, potrebno je svaki taj dio označiti slovima i brojevima te obavezno napisati izvor slike, grafikona, tabele ili prikaza.
[bookmark: _Toc513026831][bookmark: _Toc242974605]Zaključak
Zaključak se piše nakon glavnog djela i u njemu se upisuju rezultati rada i spoznaje do kojih se došlo u radu, te svoje mišljenje o odabranoj temi, kako će se nešto razvijati u budućnosti, itd. Zaključak je na posebnoj stranici i numerira se (npr. 5. Zaključak). Poželjno je da ima pola do jednu stranicu.
Iz zaključka bi trebalo vidjeti je li učenik svjestan očekivanja struke, tj. razumije li koje će biti njegove odgovornosti, poslovi, što može očekivati pozitivnog a što negativnog u tom poslu, koji su izazovi, mogućnosti napredovanja i slično.
[bookmark: _Toc513026832][bookmark: _Toc242974606]Popis literature, slika, tabela
Piše se nakon zaključka i numerira se.
Izvori se pišu abecednim redom prema prezimenu autora, ili prema prvoj riječi naslova (ako nema imena autora). Svaki izvor se numerira arapskim brojkama od 1. dalje. Oblik svakog navedenog izvora je:
· Za knjige: Prezime autora koje se odvaja zarezom od inicijala imena, naslov knjige, ime i sjedište izdavačke kuće, ili mjesto gdje je knjiga izdana, godina izdavanja.
· Za članke: Autor, naslov članka, naziv i broj časopisa u kojem je izdan, godina izdavanja i stranice na kojima je tiskan.
· Za Internet stranice: Autor, naslon članka, Internet stranica, datum posjete stranice.
Primjeri:
knjige, udžbenici:
1. Kuvačić, N: Poduzetništvo, Veleučilište u Splitu, Split 2001.
stručni članci:
1. Solomon, G., King, S: Issues in growing a famili business, Journal of small Business, 2001. vol. 24(2), pp. 2-6.
internet stranice:
1. Marić, M: Stanje na tržištu kapitala, prosinac 2008., www.pbz.hr, 19.05.2009.
Za izradu završnog rada prilikom korištenja Internet stranica ne smije se raditi metodom copy-paste, već učenik treba sam formulirati i razraditi rečenice svog rada.
Nakon popisa literature radi se popis slika i popis tablica (ako ih je u radu bilo mnogo). 
[bookmark: _Toc513026833][bookmark: _Toc242974607]Prilozi
Stavljaju se na kraj rada, nakon popisa literature. Numeriraju se na vrhu stranice kao Prilog 1, prilog 2 itd. U oblikovanju se te naslove označava kao naslov 1 kako bi bili evidentirani u sadržaju. 
Prilozi mogu biti slike, tabele, grafikoni, meni, tzv. „plahte“ i sl. To su obično sadržaji koji zauzimaju više mjesta, npr. slika koja zauzima cijelu stranicu, pa ne bi bilo dobro da u glavnom djelu zauzme prostor čitave stranice čime bi se „zaradila stranica“ na uštrb teksta.
[bookmark: _Toc513026834][bookmark: _Toc242974608]Konzultacijski list
Sadrži evidenciju dolaska učenika na konzultacije s okvirnim razdobljem, točnim datumom konzultacija, primjedbama i prijedlozima mentora i potpisom mentora. Konzultacijski list se uvezuje sa završnim radom (u jedan završni rad se uvezuje original, a u drugi kopija). Detalje o konzultacijskom listu učenici dogovaraju s mentorima.
[bookmark: _Toc513026835][bookmark: _Toc242974609]Izgled završnog rada
Prije pisanja završnog rada treba se prisjetiti:
· riječi se odvajaju jednim razmakom. Ovo vrijedi i nakon zareza, točke i drugih znakova interpunkcije;
· znakovi interpunkcije se pišu uz riječ nakon koje slijede (npr. tako: da!);
· navodnici i zagrade se pišu uz riječ ispred i iza koje se nalaze: „sunce“ (mjesec);
· kod složenica se crtica piše bez razdvajanja: matematičko-informatički;
· rečenicu ne valja započeti brojkom nego npr. Godine 2000.
· tekst se piše u odlomcima, odlomak se zaključuje pritiskom na tipku enter;
· cjelina ne smije nikada završiti nabrajanjem.
U nastavku su navedene ostale postavke.
[bookmark: _Toc513026836][bookmark: _Toc242974610]Veličina slova i vrsta pisma
Veličina slova mora biti:
	tekst u cijelom radu 	12
	naslov 1	14
	naslov 2, naslov 3	12
	opis slike i tabele	11
Vrsta pisma: Times NewRoman, Verdana, Calibri ili Arial. U cijelom radu mora biti isti font.
Stil fonta je u pravilu običan a u pojedinim dijelovima se može koristiti bold, italic ili podcrtani tekst. Važno je da se isticanje primjeni uvijek na isti način.
Razmak među redovima može biti 1 do 1,5 redaka. Stranice moraju biti numerirane.







[image: ]


	Šifra: RZAV-1     Izdanje/preradba: 4.00     Vrijedi od: 01.09.26.     Stranica: 1 od 1



image1.png
Srednja Skola Ambroza Haratica Mali Losinj

ly

&

KT

OVDJE UPISATI NAZIV TEME

Sektor
Zanimanie:

Rasreaiodie
Srolsa godina:

Uenic Mantor:

U Malom Lofinju, mjesec, godina




image2.png




